CELEX: 32004R1132
Language: fi
Date: 2004-06-18 00:00:00
Title: Komission asetus (EY) N:o 1132/2004, annettu 18 päivänä kesäkuuta 2004, asetuksen (ETY) N:o 1764/86 ja asetuksen (EY) N:o 1535/2003 muuttamisesta perinteisen kunserva-tuotteen osalta

19.6.2004   
            
            
               FI
            
            
               Euroopan unionin virallinen lehti
            
            
               L 219/3
            
         
      KOMISSION ASETUS (EY) N:o 1132/2004,
   annettu 18 päivänä kesäkuuta 2004,
   asetuksen (ETY) N:o 1764/86 ja asetuksen (EY) N:o 1535/2003 muuttamisesta perinteisen kunserva-tuotteen osalta
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon hedelmä- ja vihannesjalostealan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2201/96 (1) ja erityisesti sen 6 artiklan 1 kohdan,
   sekä katsoo seuraavaa:
   
               (1)
            
            
               Tomaattijalosteilta tuotantotukijärjestelmässä edellytetyistä vähimmäislaatuvaatimuksista 27 päivänä toukokuuta 1986 annetussa komission asetuksessa (ETY) N:o 1764/86 (2) vahvistetaan tuotantotukikelpoisen tomaattitiivisteen määritelmä.
            
         
               (2)
            
            
               Neuvoston asetuksen (EY) N:o 2201/96 soveltamista koskevista yksityiskohtaisista säännöistä hedelmä- ja vihannesjalostealan tukijärjestelmän osalta 29 päivänä elokuuta 2003 annetussa komission asetuksessa (EY) N:o 1535/2003 (3) luetellaan tuotantotukikelpoiset tuotteet.
            
         
               (3)
            
            
               Kunserva on perinteinen, tarkoin määritelty maltalainen tuote, ja kunservan tuotannossa käytettyjen tomaattien olisi oltava tuotantotukikelpoisia Maltan Euroopan unioniin liittymispäivästä alkaen.
            
         
               (4)
            
            
               Sen vuoksi asetukset (ETY) N:o 1764/86 ja (EY) N:o 1535/2003 olisi muutettava vastaavasti.
            
         
               (5)
            
            
               Tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Muutetaan asetus (ETY) N:o 1764/86 seuraavasti:
   
               1)
            
            
               Korvataan 8 artikla seuraavasti:
               ”8 artikla
               Tässä osastossa ’tomaattimehulla’ ja ’tomaattitiivisteellä’ tarkoitetaan komission asetuksen (EY) N:o 1535/2003 (4) 2 artiklan 11, 12 ja 18 kohdassa määriteltyjä tuotteita.
            
         
               2)
            
            
               Korvataan 9 artikla seuraavasti:
               ”9 artikla
               1.   Tomaattimehuun ja -tiivisteeseen voidaan lisätä ainoastaan seuraavia aineksia:
               
                           a)
                        
                        
                           tavallinen suola (natriumkloridi);
                        
                     
                           b)
                        
                        
                           luonnolliset mausteet, aromaattiset yrtit ja niiden uutteet sekä luonnolliset aromit.
                        
                     Lisäksi kunservan tapauksessa on lisättävä sokeria, jonka osuus lopputuotteen painosta on 8–25 prosenttia.
               2.   Sitruunahappoa (E 330) voidaan käyttää lisäaineena tomaattimehun ja -tiivisteen valmistuksessa.
               Valmistettaessa tomaattimehua, jonka kuiva-ainepitoisuus on pienempi kuin 7 prosenttia, voidaan käyttää askorbiinihappoa (E 300). Askorbiinihappopitoisuus ei kuitenkaan saa olla suurempi kuin 0,03 painoprosenttia lopputuotteesta.
               Valmistettaessa tomaattitiivistejauhetta voidaan käyttää piidioksidia (551). Piidioksidipitoisuus ei kuitenkaan saa olla suurempi kuin 1 painoprosentti valmiista tuotteesta.
               3.   Lisätyn tavallisen suolan määrän:
               
                           a)
                        
                        
                           on oltava enintään 15 painoprosenttia kuiva-ainepitoisuudesta sellaisen tomaattitiivisteen osalta, jonka kuiva-ainepitoisuus on suurempi kuin 20 prosenttia;
                        
                     
                           b)
                        
                        
                           on oltava enintään 3 painoprosenttia nettopainosta muiden tomaattitiivisteiden ja tomaattimehun osalta;
                        
                     
                           c)
                        
                        
                           on oltava 2–5 painoprosenttia kunservan osalta.
                        
                     Lisätyn tavallisen suolan määrän määrittämiseksi luonnollisena kloridipitoisuutena pidetään kahta prosenttia kuiva-ainepitoisuudesta.”
            
         2 artikla
   Lisätään asetuksen (EY) N:o 1535/2003 2 artiklaan 18 kohta seuraavasti:
   
               ”18.
            
            
               ’kunserva’: suoraan tuoreista tomaateista saatua, lisättyä sokeria ja suolaa sisältävää tomaattimehua tiivistämällä saatua tuotetta, jonka kuiva-ainepitoisuus on 28–36 prosenttia, joka on pakattu ilmatiiviisti suljettuihin säilytysastioihin, joissa on merkintä ’kunserva’, ja joka kuuluu CN- koodiin ex 2002 90”.
            
         3 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymissopimuksen voimaantulopäivästä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 18 päivänä kesäkuuta 2004.
      
         
            Komission puolesta
         
         Franz FISCHLER
         
         
            Komission jäsen
         
      
   
   
      (1)  EYVL L 297, 21.11.1996, s. 29, asetus sellaisena kuin se on viimeksi muutettuna komission asetuksella (EY) N:o 386/2004 (EUVL L 64, 2.3.2004, s. 25).
   
      (2)  EYVL L 153, 7.6.1986, s. 1, asetus sellaisena kuin se on viimeksi muutettuna asetuksella (EY) N:o 996/2001 (EYVL L 139, 23.5.2001, s. 9).
   
      (3)  EUVL L 218, 30.8.2003, s. 14, asetus sellaisena kuin se on viimeksi muutettuna asetuksella (EY) N:o 444/2004 (EUVL L 72, 11.3.2004, s. 54).
   
      (4)  EUVL L 218, 30.8.2003, s. 14.”